Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 924

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 47% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 15 kredit — bevezetés a magyar mint idegen nyelv és a hungarológia tanulmányozásába: a magyar mint idegen nyelv fogalma, oktatásának története; a hungarológia fogalma, története, — választható tárgyak: = bevezetés az alkalmazott nyelvészetbe, = pszicholingvisztika, = nyelvtipológia. 4.2.2. Törzs- és szakképzés: 90 kredit — nyelvoktatási tantárgyak: nyelvoktatás-elmélet (alkalmazott nyelvészet az idegennyelv-oktatásban), a nyelvpedagógia története, a nyelvoktatás módszerei, kommunikációelmélet, kommunikatív nyelvoktatás, — a magyar mint idegen nyelv tárgy tantervei és tananyagai, — választható hungarológiai tárgyak: a kortárs magyar kultúra határainkon túl, a diaszpóra magyarsága, a magyarság kulturális földrajza, Magyarország történelme, társadalmi modelljei, a magyar kultúra, magyar művelődéstörténet és néprajz, a magyar irodalom (történeti és nyelvi összefüggéseiben), a magyar művészet (képzőművészet, zene), Magyarország társadalmi-gazdasági és környezeti helyzete, ökológiai problémái, — választható kiegészítő nyelvészeti tantárgyak: kontrasztív nyelvészet, fordítástan és oktatása, funkcionális nyelvészet, szociolingvisztika, nyelvpolitika.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes